ปวดท้องน้อยข้างซ้ายมาประมาณ 2 อาทิตย์แล้วคะ แล้วก็มีเลือดไหลออกทางช่องคลอดด้วยคะ และเลือดมักจะไหลออกเวลาปวดท้องและขณะปัสสาวะ และเวลามีเพศสัมพันธ์ก็จะปวดท้องน้อยมาก โดยปกติไม่เคยปวดคะ
สวัสดีค่ะ อาการปวดท้องน้อยด้านซ้าย มีเลือดออกจากช่องคลอด และปวดขณะมีเพศสัพพันธ์ อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ท้องนอกมดลูก เป็นต้น2. มีการอักเสบติดเชื้อในโพรงมดลูกและท่อนำรังไข่ด้านซ้าย หรือที่เรียกว่าอุ้งเชิงกรานอักเสบ3. มีโรคที่มดลูก เช่น เนื้องอกมดลูก เยื่อบุโพรงมดลูกเจริญผิดที่ ช็อกโกแลตซีสต์ที่รังไข่ด้านซ้าย มะเร็งเยื่อบุโพรงมดลูก มะเร็งปากมดลูก เป็นต้นหากที่ผ่านมาได้มีเพศสัมพันธ์ ก็ควรลองตรวจหาการตั้งครรภ์ดูด้วยค่ะ หากตรวจไม่พบ แต่ยังคงมีปวดท้องน้อย และมีเลือดออกมาอีกเรื่อยๆ ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ